open-index/open-wikipedia-markdown huggingface dataset:
Հասմիկ Տոլմաջյան

**Հասմիկ Կարապետի  Տոլմաջյան** (), հայ դիվանագետ։ Ֆրանսիայի Հանրապետությունում Հայաստանի արտակարգ և լիազոր դեսպան։

## Կենսագրություն
Հասմիկ Տոլմաջյանը ծնվել է 1974 թվականի մարտի10-ին, Երևանում։

1991-1996 թվականներին սովորել է Երևանի պետական համալսարանի պատմության ֆակուլտետի միջազգային հարաբերությունների բաժնում, 1996-1997 թվականներին՝ Փարիզի Պանթեոն-Ասաս համալսարանում, 1997-1999 թվականներին՝ Փարիզի քաղաքական գիտությունների ինստիտուտում։

## Գործունեություն
1995-1996 թվականներին եղել է Հայաստանի արտաքին գործերի նախարարության ԱՊՀ վարչության ռեֆերենտ, այնուհետև՝ կցորդ, 2000-2004 թվականներին՝ Ֆրանսիայում Հայաստանի դեսպանության կցորդ, այնուհետև՝ երրորդ քարտուղար, 2004-2008 թվականներին՝ Հայաստանի արտաքին գործերի նախարարության Եվրոպայի վարչության երկրորդ, այնուհետև՝ առաջին քարտուղար, 2008-2014 թվականներին՝ Հայաստանի Արտաքին գործերի նախարարի օգնական, 2014-2018 թվականներին՝ Շվեյցարիայում Հայաստանի դեսպանության արտակարգ դեսպանորդ և լիազոր նախարար, Ժնևի ՄԱԿ-ի գրասենյակում Հայաստանի մշտական ներկայացուցչի տեղակալ։ 2018 թվականին նշանակվել է Ֆրանսիայի Հանրապետությունում Հայաստանի արտակարգ և լիազոր դեսպան։ 2020 թվականի հուլիսի 16-ին, համատեղության կարգով, նշանակվել է Մոնակոյի Իշխանությունում Հայաստանի արտակարգ և լիազոր դեսպան (նստավայրը՝ Փարիզ)։

## Պարգևներ
* ՀՀ ԱԳՆ պատվո մեդալ, 2014
* Ֆրանսիայի Արժանիքի ազգային շքանշան, 2016

## Ընտանիք
Ամուսնացած է, ունի երկու զավակ։

## Տես նաև
* Հայաստանի Հանրապետության արտակարգ դեսպանորդ և լիազոր նախարար

## Ծանոթագրություններ

Կատեգորիա:Հայ դիվանագետներ
Կատեգորիա:ԵՊՀ շրջանավարտներ
Մարիամ (լեռ)

**Մարիամ**, լեռնագագաթ Հայաստանի Կոտայքի մարզում, Փամբակի լեռնաշղթայում, Աղավնաձոր գյուղից 4 կմ հյուսիս-արևելք։ Բարձրությունը՝ 2499 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Կոտայքի մարզի լեռներ
Տզզան ճանճը (մուլտֆիլմ, 1960)

**Տզզան ճանճը** () խորհրդային մուլտֆիլմ, որը նկարահանվել է «Սոյուզմուլտֆիլմ» ստուդիայի կողմից՝ 1960 թվականին։ Վլադիմիր Սուտեևը և Բորիս Դյոժկինը նկարահանել են մուլտֆիլմն ըստ Կոռնեյ Չուկովսկու նույնանուն հեքիաթի։

## Սյուժե
Տզզան ճանճը ծաղկած մարգագետնի վրայով թռչելիս մետաղադրամ է գտնում։ Մետաղադրամը տանում է շուկա և ինքնաեռ գնում, որից հետո ճանճը տոն է կազմակերպում և հրավիրում ծանոթ բզեզիկներին, ուտիճներին և մոծակներին։ Թեյախմության ժամանակ հանկարծ հայտնվում է սարդը և բռնում ճանճին իր սարդոստայնով։ Քաջ մոծակը միակն էր, որ չի վախենում և կռվելով սարդի դեմ` ազատում է ճանճին։ Բզեզներն ուրախ-ուրախ վերադառնում են և շարունակում տոնը։

## Հետաքրքիր փաստեր
* Սա հեքիաթի երկրորդ էկրանավորումն է։ Առաջին էկրանավորումն ավարտվել է 1941 թվականի հունիսին և կորել է պատերազմի տարիներին։
* Մուլտֆիլմում որևէ բառ չի արտասանվում, բացառությամբ մուլտֆիլմի սկզբում առկա մի փոքր երկխոսության։

## Տես նաև
* Տզզան ճանճը

## Ծանոթագրություններ

## Արտաքին հղումներ
* 
* 
* Владимир Сутеев — Энциклопедия отечественного кино
* Борис Дёжкин — Энциклопедия отечественного кино 

Կատեգորիա:1960 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Բորիս Դյոժկինի մուլտֆիլմեր
Կատեգորիա:Խորհրդային մուլտֆիլմեր
Ադրբեջան թանգարան

**Ադրբեջան թանգարան** (), Իրանի հյուսիս-արևմուտքի ամենամեծ հնագիտական թանգարանն է։ Թանգարանը գտնվում է Իրանի Արևելյան Ադրբեջանում` Թավրիզում, ստեղծվել է 1958 թվականի ապրիլին։

Թանգարանը բաղկացած է երեք խոշոր սրահներից, կողային բակից, գրասենյակային սենյակներից և գրադարանից։ Այն հիմնականում պարունակում է Իրանական Ադրբեջանում պեղումներից հայտնաբերված առարկաներ , ինչպես նաև որոշ արվեստի գործեր և արվեստագետների քանդակներ։ Նրա գրադարանը պարունակում է ավելի քան 2500 գիրք՝ ինչպես ձեռագիր, այնպես էլ տպագիր, պատմության, հնագիտության, արվեստի և իրանական մշակույթի մասին:։

## Գողություն
2013 թվականի մայիսի 7-ին Ադրբեջանի թանգարանից գողացել են Սասանյանների ժամանակին պատկանող հինգ արծաթյա ափսե։ 2013 թվականի նոյեմբերին իրանական ոստիկանությունը ձերբակալել է գողերին, սակայն նրանք չեն կարողացել հետ բերել գողացված իրերը։

## Պատկերասրահ

Azerbaijan-Museum.JPG|Թանգարանի 1-ին հարկ
Jiroft tabriz museum.JPG|
Jiroft tabriz museum 1.JPG|
Esmail abad pottery.JPG|
Jewel antiquity tabriz.JPG|
Qajar jewel box.JPG|
Safavid chinaware tabriz.JPG|
Gorgan ceramic.JPG|
Qajar jewel tabriz.JPG|
Tabriz Sasanian Plate 2.jpg|


## Ծանոթագրություններ

Կատեգորիա:1958 հիմնադրումներ Իրանում
Կատեգորիա:1958 հիմնադրված թանգարաններ
Կատեգորիա:Թավրիզի շենքեր և կառույցներ
Կատեգորիա:Իրանի թանգարաններ
Կատեգորիա:Հնագիտական թանգարաններ
Մաքենյաց (լեռ)

**Մաքենյաց**, լեռնագագաթ Հայաստանի Գեղարքունիքի մարզում, Վարդենիսի լեռնաշղթայում, Մաքենիս գյուղից 1,5 կմ հյուսիս-արևելք։ Բարձրությունը՝ 2310 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Գեղարքունիքի մարզի լեռներ
Մեծ գլուխ

**Մեծ գլուխ**, լեռնագագաթ Հայաստանի Գեղարքունիքի մարզում, Սևանի լեռնահամակարգում, Կաղամբաջրի և Քարագետի ջրբաժանում, Ճամբարակ քաղաքից 2,5 կմ հարավ։ Բարձրությունը՝ 2243 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Գեղարքունիքի մարզի լեռներ
Մեծ դար

**Մեծ դար**, *Մեծ թար, Մենձտար*, լեռնագագաթ Հայաստանի Շիրակի մարզում, Արագած լեռնազանգվածի արևմտյան ստորոտին, Քարաբերդ գյուղից 1 կմ հարավ։ Բարձրությունը՝ 1996 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Շիրակի մարզի լեռներ
Սպիտակ ոսկի (բամբակ)

**Սպիտակ ոսկի (բամբակ)** (), խորհրդային մուլտիպլիկացիոն ֆիլմ, նկարահանված 1947 թվականին։ Մուլտֆիլմը պատմում է ժողովրդական տնտեսության մեջ բամբակի նշանակության, բամբակի արտադրության ոլորտում ձեռքբերումների մասին։ Խորհրդային սատիրական ամենահաջողված մուլտֆիլմերից մեկն է։

Հեղինակի տեքստը կարդում է հայտնի հաղորդավար Յուրի Լևիտանը։

## Սյուժե
Այս մուլտիպլիկացիոն Ֆիլմը պատմում է հետպատերազմական շրջանում մարդկային «ոսկու» մասին։ Ֆաշիստական պատերազմից ավերածություններից հետո երկիրը սկսել է ոտքի կանգնել։ Այստեղ մանրամասնորեն պատմվում է բամբակի` աշխարհի բոլոր մարդկանց համար նշանակալի բնական նյութի ձեռքբերման ու մշակման, բամբակի արտադրության հաջողության գաղտնիքի մասին։ Ստեղծողները փորձել են հաղորդավարի վառ պատմության և սյուժետային գծի միջոցով ամբողջությամբ բացել տվյալ թեման։

## Հեղինակներ

* սցենարի հեղինակներ` Ալեքսանդր Իվանով, Ա. Ստեպնայա
* նկարիչ-ռեժիսիոր` Ալեքսանդր Իվանով
* բեմադրող նկարիչներ` Եֆիմ Վերլոցկի, Ելենա Տաննենբերգ
* օպերատոր` Միխայիլ Դրույան
* հնչյունային օպերատոր` Ս. Ռենսկի
* տեխնիկական օգնական` Ֆյոդոր Գոլդշտեյն
* մուլտֆիլմի տնօրեն` Ն. Ցոֆնաս
* երաժշտական ձևավորումը` Սեմյոն Բանդերսկու
* նկարիչ-մուլտիպլիկատորներ` Միխայիլ Բոտով, Լև Պոզդնեև, Ա. Բիրուլին, Լիդիա Ռեզցովա, Բորիս Մեերովիչ, Նիկոլայ Ֆյոդորով, Ա. Մանաֆով, Գենադի Ֆիլիպպով, Բորիս Չանի
* Տեքստը կարդում է Յուրի Լևիտանը

## Վերաթողարկում DVD ձևաչափով
Մուլտֆիլմը DVD ձևաչափով թողարկվել է «Քեզ համար, Մոսկվա» մուլտֆիլմերի 34-րդ ժողովածուում.:

## Ծանոթագրություններ

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Իվանովի մուլտֆիլմեր
Տզզան ճանճը (մուլտֆիլմ, 1941)

**Տզզան ճանճը** () խորհրդային մուլտֆիլմ, որը նկարահանվել է Վլադիմիր Սուտեևի կողմից 1941 թվականին, ըստ Կ. Ի. Չուկովսկու համանուն հեքիաթի։ Մուլտֆիլմը չի պահպանվել։

## Սյուժե
Տզզան ճանճին տոնի ժամանակ առևանգում է սարդը, բայց նրան փրկում է ազնիվ մոծակը։

## Մուլտֆիլմի մասին

## Հետաքրքիր փաստեր
* 1960 թվականին Սուտեևը և 1941 թվականի մուլտֆիլմի տարբերակի վրա աշխատած նկարիչ-մուլտիպլիկատորների մեծ մասը նկարահանել են համանուն մուլտֆիլմի նոր տարբերակը։

## Ծանոթագրություններ

## Արտաքին հղումներ
*

Կատեգորիա:«Սոյուզմուլտֆիլմ» ստուդիայի մուլտֆիլմեր
Մեծ Դիցասար

**Մեծ Դիացասար**, լեռնագագաթ Հայաստանի Շիրակի մարզում, Արագածի լեռնազանգվածի արևմտյան փեշերին, Ձիթհանքով գյուղից 4,5 կմ արևմուտք։ Բարձրությունը՝ 1748 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Շիրակի մարզի լեռներ
Մեծ Դրունք

**Մեծ Դրունք**, լեռնագագաթ Հայաստանի Տավուշի մարզում, Ոսկեպարի լեռնաշղթայում, Ոսկեվան գյուղից 0,5 կմ արևելք։ Բարձրությունը՝ 1157 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Տավուշի մարզի լեռներ
Մեծ Ծմակ

**Մեծ Ծմակ**, լեռնագագաթ Հայաստանի Լոռու և Շիրակի մարզերի սահմանագլխին, Շիրակի լեռնաշղթայի, Սարալանջ գյուղից 3,5 կմ հյուսիս-արևմուտք։ Բարձրությունը՝ 2254 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Լոռու մարզի լեռներ
Կատեգորիա:Շիրակի մարզի լեռներ
ՖԻՖԱ Ոսկե գնդակ 2012

**[[Ոսկե գնդակ]] [[ՖԻՖԱ]] 2012**, ՖԻՖԱ-ի կողմից 2012 թվականի լավագույն ֆուտբոլիստին տրվող պարգև։ Մրցանակը տրվել է Ցյուրիխում՝ 2013 թվականի հունվարի 7-ին։ 

Հաղթողը Բարսելոնայի և Արգենտինայի ազգային հավքականի հարձակվող Լիոնել Մեսսին է էր, որը հաղթեց այն 4-րդ անգամ։

Միջոցառման հաղորդավարներն էին Ռուուդ Գուլիտը և Real Madrid TV-ի ու Fox Soccer-ի լրագրող Քեյ Մյուրեյը։

## Հաղթողներ և թեկնածուներ
2012 թվականի հոկտեմբերի վերջին ՖԻՖԱ-ն հրապարակեց թեկնածուների ցուցակը։ Կանանց Ոսկե գնդակի թեկնածուների ցուցակը հրապարկվեց հոկտեմբերի 29-ին։ Հաղթողները որոշվում էիր լրագրողների քվեարկությամբ։ Յուրաքանչյուրը կարող էր 3 ֆուտտբոլիստի տալ իր քվեն (5, 3, 1 բալ)։ Եզրափակիչ փուլ էին հասել 3 ֆուտբոլիստ՝ Լիոնել Մեսսին, Կրիշտիանու Ռոնալդուն և Անդրես Ինիեստան։ 

Հաղթող ճանաչվեց Լիոնել Մեսսին։ Նա հաղթել էր նաև 2009, 2010, 2011 թվականներին։

### Ոսկե գնդակ [[ՖԻՖԱ Կոնֆեդերացիաների գավաթ 2017|ՖԻՖԱ]]
ՖԻՖԱ Ոսկե գնդակի արդյունքներն են.

Մնացած 20 ֆուտբոլիստները մրցակցություն մեջ էին միմյանց հետ։

### ՖԻՖԱ կանանց լավագույն խաղացող
2012 թվականի հոկտեմբերի 25-ին ՖԻՖԱ-ն հրապարակեց կանանց լավագույն խաղացող մրցանակի թեկնածուներին։ Քվեարկության համակարգը նույնն էր ինչ տղամարդկանց համար։ 

### ՖԻՖԱ  լավագույն տղամարդկանց մարզիչ
*Վիսենտե դել Բոսկե

### ՖԻՖԱ  լավագույն կանանց մարզիչ
* Պիա Սունդխագե

### ՖԻՖԱ Պուսկաս մրցանակ
*  Միրոսլավ Ստոխ, ( Ֆեներբահչե ), vs  Գենչլերբիրլիգի 

### ՖԻՖԱ նախագահական մրցանակ
*  Ֆրանց Բեկենբաուեր

### ՖԻՖԱ ֆայր փլեյի մրցանակ
*ՈՒզբեկստանի Ֆուտբոլի ֆեդերացիա

### ՖԻՖԱ/ՖԻՖՊրո աշխարհի XI


200px


 ՖԻՖԱ 2012 խորհրդանշական հավաքական 


Տարվա լավագույն XI-ը.

## Ծանոթագրություններ

Կատեգորիա:Ոսկե գնդակի մրցանակակիրներ
Կատեգորիա:Ոսկե գնդակ
The Boyz (խումբ)

**The Boyz** (), հարավկորեական խումբ, որը ձևավորվել է Cre.ker Entertainment-ի կողմից 2017 թվականին դեկտեմբերի 6-ին:Այժմ գտնվում է IST ENTERTAINMENT-ի հովանու տակ։Խումբը կազմված է 12 անդամից՝ Սանյոն, Ջեյքոբ, Յոնհուն, Հյոնջե, Ջույոն, Քևին, Նյու, Քյու, Հանյոն, Սոնու,Հվալլ և Էրիք։Հվալլը պաշտոնապես լքել է խումբը 2019 թվականի հոկտեմբերի 23֊ին առողջական խնդիրների պատճառով։Նա այժմ հայտնի է Hyunjun Hur անունով։

## Պատմություն
2016 թվականին և 2017 թվականի սկզբին խմբի որոշ անդամներ նկարահանվեցին տարբեր երաժշտական տեսահոլովակներում, ինչպես գլխավոր, այնպես էլ երկրորդական դերերում։ Քևինն առաջին անգամ հանրությանը ներկայացել է որպես K-pop Star 6-ի մասնակից, սակայն լքում է շոուն ամենասկզբից։  2017 թվականի ապրիլին նա կարողացավ թողարկել «Սաիմդան։ Լույսի օրագիրը» դորամայի սաունթրեքը։ 2017 թվականի հունվարին Սոնուն դարձավ High School Rapper շոուի անդամ, բայց նույնպես լքեց շոուն ամենասկզբում։ 2017 թվականի մարտին Հանյոնը մասնակցեց Produce 101 Season 2 շոուին։

Խմբի առաջին անոնսը տեղի է ունեցել հուլիսի 4-ին ընկերության սոցցանցերում։ Խումբը ստացավ իր սկզբնական անունը՝ Cre.kerz: Հուլիսի 18-ին խումբը ստացավ իր պաշտոնական անվանումը՝ The Boyz: Օգոստոսի 23-ից հոկտեմբերի 11-ը նրանք մասնակցեցին իրենց առաջին շոուին՝ Flower Snack, իսկ դրանից հետո թողարկվեց նրանց առաջին երգը՝ «I’m Your Boy»: Ինչպես նաև, հոկտեմբերի 28-ին տեղի ունեցավ նրանց առաջին ֆանմիտինգը՝ «Heart to Heart», որտեղ հրավիրված էին միայն 1000 երկրպագու։

Նոյեմբերին տասներկու անդամները դպրոցական համազգեստների Skoolooks բրենդի հետ ստորագրեցին պայմանագիր, ինչպես նաև, Siero Cosmetic կոսմետիկայի բրենդի հետ։

Դեկտեմբերի 4-ին Cre.ker-ը հաստատվեց, որ անդամները Sony Music-ի հետ ստորագրել են պայմանագիր՝ Ճապոնիայում տարածվելու նպատակով։

## Անդամներ

## Ծանոթագրություններ

Կատեգորիա:2017 հիմնադրված երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր
Pristin V (խումբ)

**Pristin V** (, երբեմն նաև **PRISTIN V**), հարավկորեական Pristin երաժշտական խմբի սաբ յունիթը՝ ձևավորված Pledis Entertainment-ի կողմից 2016 թվականին։ Խումբը բաղկացած է հինգ անդամից՝ Նայոն, Ռոա, Ընու, Ռենի և Կյոլկյոն։

## Կարիերա
### 2018: ''Like a V''-ի հետ դեբյուտ
Pristin-ի առաջին պաշտոնական սաբ յունիթի մասին լուրերը տարածվեցին 2018 թվականի մայիսին, իսկ մեկ շաբաթ անց Pledis Entertainment-ի ղեկավարությունը հաստատեց այս տեղեկությունը։ Նախքան յունիթի կազմի մասին հայտարարելն արդեն պարզ էր, որ դրա կազմի մեջ լինելու են  Նայոնը և Կյոլկյոնը, քանի որ նրանք արդեն իսկ հայտնի էին շնորհիվ I.O.I. խմբի։ Մայիսի 16-ին հայտարարվեց յունիթի անվանումը՝ Pristin V («V»՝ հռոմեական թիվ հինգ, որը հղում է կատարում մասնակիցների թվին), նույն օրը ներկայացվեց նաև առաջին ընդհանուր թիզերը։ Մայիսի 18-ին հայտարարվեց առաջին խմբային թիզերը, որտեղ մասնակիցները մեջքով նստած էին տեսախցիկի դիմաց իսկ երկրպագուները կարողացան հասկանալ, թե ովքեր են լինելու կազմում. նրանք էին՝ Ռոան, Ընուն և Ռենին։ Ավելի ուշ հայտնի դարձավ դեբյուտային սինգլային ալբոմի անունը՝ *Like a V*: Դրա թողարկումը կայացավ մայիսի 28-ին, իսկ սինգլը դարձավ «Get It» ստեղծագործությունը, տեսանյութը թողարկվեց նույն օրը։

2018 թվականի հունիսին ալբոմի վաճառքը կազմել է ավելի քան 6 700 օրինակ։

## Արտիստականություն
Asian Junkie պորտալը յունիթի մասին արտահայտվել է հետևյալ կերպ. «Հիանալի սաբ յունիթ՝ սկսած կոնցեպտից վերջացրած կատարումով»։ Նշվեց նաև, որ ի տարբերություն բուն խմբի, յունիթը լրիվ այլ ոճով է երաժշտություն թողարկում։

## Մասնակիցներ

Պատկեր:171231 임나영 01.png| Նայոն 
Պատկեր:(17.05.21) 목동코바코홀 팬사인회 프리스틴 로아 (3).jpg| Ռոա 
Պատկեր:170322 PRISTIN Debut Showcase 04.jpg| Ընու 
Պատկեր:170408 미니팬미팅 (4) (cropped).jpg| Ռենա
Պատկեր:180125 결경 04.jpg| Կյոլկյոն 


## Սկավառակագրություն
### Սինգլային ալբոմներ
**Like a V* (2018)

## Ֆիլմագրություն
### Շոու
**Pristin V HICAM* (2018)

### Տեսահոլովակներ

## Ծանոթագրություններ

Կատեգորիա:2018 հիմնադրված երաժշտական խմբեր
Կատեգորիա:Կորեական երաժշտություն
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Մեծ Քարաբլուր

**Մեծ Քարաբլուր**, *Քարաբլուր, Դաշթափա, Տաշթափա*, լեռ Հայաստանի Սյունիքի մարզում, Սյունիքի բարձրավանդակում, Հարժիս գյուղից 4,5 կմ հյուսիս։ Բարձրությունը՝ 2194 մետր։ Շրջակայքում կան աղբյուրներ։

## Ծանոթագրություններ

Կատեգորիա:Սյունիքի մարզի լեռներ
Մեծ Քարագլուխ

**Մեծ Քարագլուխ**, լեռ Հայաստանի Սյունիքի մարզում, Սյունիքի բարձրավանդակում, Վերիշեն գյուղից 4,5 կմ հյուսիս-արևելք։ Բարձրությունը՝ 2151 մետր։

## Ծանոթագրություններ

Կատեգորիա:Սյունիքի մարզի լեռներ
Ֆանտաստիկ օրեր (մուլտֆիլմ)

**«Ֆանտաստիկ օրեր»** (), 2003 թվականին նկարահանված կորեական մուլտիպլիկացիոն ֆիլմ։

## Սյուժե
2142 թվականն է։ Էկոբանի աշխատակից Ջեյը գալիս է Մարի բազաներից մեկը՝ հանդիպելու իր հրամանատարի հետ։ Բազայում հզոր փոթորիկ է, եղանակը գնալով վատանում է։ Աղջիկը պահանջում է դադարեցնել բոլոր աշխատանքները, քանի որ մարդկությունը վտանգված է, սակայն նրան մերժողական պատասխան են տալիս։ Այդ պահին պայթյուն է հնչում և վնասվում է սարքերից մեկը՝ մարդկային կյանքեր խլելով։

Էկոբանը նշում է իր գոյության 100-ամյակը։ Միևնույն ժամանակ ոմն անծանոթ ոչնչացնում է պահակներին, ներթափանցում է քաղաքի սիրտը՝ Դելոսի  համակարգը և կոտրում է անվտանգության գաղտնաբառերը։ Միանում է տագնապի ազդանշանը։ Ջեյը անցանկալի հյուրին տանում է Ժամանակի պահպանման պահեստ, որտեղ ճանաչում է իր մանկության ընկերոջը՝ Շուային, ում մահացած էր կարծում։ Շուան կարողանում է հեռանալ՝ անկարգելից թռչելով Մարի շրջան։

Էկոբանում ղեկավարների խորհրդակցության ժամանակ եզրակացնում են, որ մեղավորը պետք է գործած լիներ դոկտոր Նոյի ղեկավարությամբ, որը ստեղծել էր Դելոս համակարգը։ Որոշում է կայացվում գտնել և պատժել հանցագործին։

## Հերոսների ցանկ
**Շուա -**  Ֆիլմի գլխավոր հերոսը

**Ջեյ -**  Շուայի մանկության ընկերուհին

**Բժիշկ Նոյ -**  Էկոբանի վեջին ողջ մնացած նախագծող մասնագետներից մեկը։

**Քեյդ -**  Ջեյի ծառայակիցը, ով մանկուց սիրահարված էր նրան։

**Վուդի** -  Շուայի խնամարկյալը։

## Ծանոթագրություններ

## Արտաքին հղումներ
* 
* 
* Review at Cyberpunkreview.com 

Կատեգորիա:2000-ականների ամերիկյան ֆիլմեր
Կատեգորիա:2003 մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Հարավկորեական մուլտֆիլմեր
Կատեգորիա:Հետապոկալիպտիկ ֆիլմեր
Կատեգորիա:Ֆանտաստիկ մուլտֆիլմեր
Կատեգորիա:2000-ականների կորեերեն ֆիլմեր
Կատեգորիա:2003 ֆիլմեր
Մեծ Քարախաչ

**Մեծ Քարախաչ**, լեռ Հայաստանի Սյունիքի մարզում, Սյունիքի բարձրավանդակում, Որոտան գետի ձախափնյակում, Ծղուկ գյուղից 14 կմ հյուսիս-արևմուտք։ Բարձրությունը՝ 3234 մետր։

## Ծանոթագրություններ

Կատեգորիա:Սյունիքի մարզի լեռներ
Մեծավանի ջրամբար

**Մեծավանի ջրամբար**, ջրամբար Հայաստանի Լոռու մարզում, Տաշիր գետի վրա, Մեծավան գյուղից 1 կմ հյուսիս-արևմուտք։ Մակերեսը` 330 հա, ծավալը` 5,4 մլն մ3։

## Ծանոթագրություններ

Կատեգորիա:Ջրամբարներ այբբենական կարգով
Կատեգորիա:Լոռու մարզի ջրամբարներ
Մեծատանց

**Մեծատանց**, լեռնագագաթ Հայաստանի Լոռու և Տավուշի մարզերի սահմանագլխին, Գուգարաց լեռնաշղթայի համակարգում, Մարց գետի աջափնյակում, Ահնիձոր գյուղից 4,5 կմ հարավ-արևելք։ Բարձրությունը՝ 2131 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Լոռու մարզի լեռներ
Կատեգորիա:Տավուշի մարզի լեռներ
Դիկրեոզավր

**Դիկրեոզավր** (), վերին Յուրայի ժամանակաշրջանի բուսակեր դինոզավրերի տեսակ, զաուրոպոդների կարգի ներկայացուցիչ։ Դիպլոդոկների մոտ ազգականն է, պատկանում է դիկրեոզավրիդների () ընտանիքի դիպլոդոկոիդների ենթաընտանիքին։ Փոքր զաուրոպոդ է՝ մինչև 13 մետր երկարությամբ և 3-4 տոննա կշռով։

## Նկարագրություն
Դիկրեոզավրերն աչքի են ընկնում տիպիկ կարճ պարանոցով և մեծ գլխով։ Նրանց բնորոշ է շատ բարձր, կատարին երկատված փշոտ ելուստների առկայությունը։ Առջևի վերջույթները մեծ չեն, բայց հզոր են։ Դիպլոդոկների խմբի առավել պարզունակ ներկայացուցիչներից են։ Դիկրեոզավրերը բնորոշ են վերին Յուրայի ժամանակաշրջանին․ դրանք պարզունակ դիպլոդոկների գոյատևող խումբն են։ Հենց դիկրեոզավրերը հայտնի են Տանզանիայի (Տենդագուրու) վերին Յուրայի ժամանակաշրջանից։

## Տեսակներ
thumb|left|Դիկրեոզավրի գլուխ|232x232փքս
Տիպային տեսակը՝ D. hansemanni, բնորոշ է Տենդագուրուի միջին շերտերին և կազմում է այդ շրջանի պեղումների գտածոների շուրջ 22%-ը։ Հավանաբար ապրել են մեծ խմբերով, սնվել ցածր բուսականությամբ։

thumb|Dicraeosaurus hansemanni|alt=
Երկրորդ տեսակը՝ D. sattleri, ավելի փոքր է տարիքով, բնորոշ է Տենդագուրուի վերին շերտերին։ Դրանք շատ փոքր զավրոպոդներ են՝ մինչև 1 տոննա կշռով։ Պարանոցի շրջանում ունեն ավելի մեծ փշոտ ելուստներ։ Այս տեսակը անցումային է համարվում դիկրեոզավրիդների հաջորդ ներկայացուցչի՝ ամարգազավրի համար (Արգենտինայի ներքին կավճի ժամանակաշրջան)։ Ամարգազավրի () պարանոցի շրջանի փշոտ ելուստները ձևավորում են բարձր պատառաքաղաձև փշեր։ Հավանաբար փշերը կատարել են յուրահատուկ «առագաստի» դեր կամ ծառայել են պաշտպանության համար։ Ամարգազավրը չի գերազանցել 10-12 մետր երկարությունը։ Ուրիշ դիկրեոզավրեր են բրախիտրախելոպանները () Արգենտինայի վերին Յուրայի նստվածքներից, և Ամազոնզավրերը () Բրազիլիայի ներքին կավճի ժամանակաշրջանից։

Դիկրեոզավրերը ներկայացնում են գոնդվանական դիպլոդոկների խումբը։ Նրանց գոյությունը սահմանափակված է վերին Յուրայի և ներքին կավճի ժամանակաշրջաններով։ Նախկինում այս խմբին էին դասում նաև որոշ զավրոպոդների՝ Մոնղոլիայի վերին կավճի ժամանակաշրջանից (նեմեգտոզավր), բայց այժմ ընդունված տեսակետի համաձայն, նրանք պատկանում են տիտանոզավրերին։

## Ծանոթագրություններ

## Արտաքին հղումներ
* Palaeos Vertebrates 330.300 Sauropodomorpha: Diplodocomorpha
* dinodata.net 
* AMARGASAURUS - Enchanted Learning Software

Կատեգորիա:Աֆրիկայի դինոզավրեր
Կատեգորիա:Յուրայի դարաշրջանի դինոզավրեր
Մատեուս Կունյա

**Մատեուս Կունյա** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի կազմում։ Խաղում է կենտրոնական հարձակվողի դիրքում։

## Ակումբային կարիերա
### Սյոն
Կունյան Կուրիտիբայի ակադեմիայի սան է։ 2017 թվականի ամռանը նա միացավ Սյոնին։ Իր պրոֆեսիոնալ դեբյուտը Կունյան նշեց հուլիսի 27-ին՝ Եվրոպայի Լիգայի որակավորման երրորդ փուլի Սուդուվայի դեմ խաղում։ Առաջին հանդիպումը Շվեյցարիայի առաջնությունում անցկացրեց օգոստոսի 10-ին՝ Սյոնի մեկնարկային կազմում խաղադաշտ դուրս գալով Ցյուրիխի դեմ խաղում։ Իր առաջին գոլը պրոֆեսիոնալ կարիերայում խփեց օգոստոսի 27-ին՝ Բազելի դեմ խաղում։ 2018 թվականի մարտի 11-ին Կունյան գոլի և գոլային փոխանցման հեղինակ դարձավ Թունի դեմ խաղում։ Ապրիլի 15-ին բրազիլացին խփեց Լյուցերնի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Ապրիլի 22-ին Կունյան գոլի և գոլային փոխանցման հեղինակ դարձավ Բազելի դեմ խաղում, իսկ հանդիպումն ավարտվեց 2-2 հաշվով։ Մայիսի 19-ին նա հետ-տրիկ ձևակերպեց Թունի դեմ խաղում։ Սյոնի կազմում Կունյան անցկացրեց 32 հանդիպում՝ դառնալով 10 գոլի և 8 գոլային փոխանցման հեղինակ։

### ՌԲ Լայպցիգ
2018 թվականի հունիսի 24-ին Կունյան 5 տարվա պայմանագիր կնքեց ՌԲ Լայպցիգի հետ։ Իր դեբյուտը ակումբի կազմում նշեց հուլիսի 26-ին՝ Եվրոպայի Լիգայի որակավորման երկրորդ փուլի Հեկենի դեմ խաղում՝ այս խաղում դառնալով գոլի և գոլային փոխանցման հեղինակ։ Առաջին հանդիպումը Բունդեսլիգայում անցկացրեց օգոստոսի 26-ին՝ փոխարինելով Ժան-Քևին Օգյուստենին Բորուսիա Դորտմունդի դեմ խաղում։ Իր դեբյուտը Եվրոպայի Լիգայում նշեց սեպտեմբեր 20-ին՝ Ռեդ Բուլ Զալցբուրգի դմե խաղում։ Գերմանիայի առաջնությունում իր առաջին գոլը խփեց նոյեմբերի 3-ին՝ Հերթա Բեռլինի դեմ խաղում։ Դեկտեմբերի 13-ին Կունյան գոլի հեղինակ դարձավ Եվրոպայի Լիգայի խմբային փուլի Ռուսենբորգի դեմ խաղում, իսկ հանդիպումն ավարտվեց 1-1 հաշվով։

## Միջազգային կարիերա
Կունյան ներկայացրել է Բրազիլիան մինչև 20 տարեկանների երիտասարդական հավաքականում։

## Կարիերայի վիճակագրություն
### Ակումբային վիճակագրություն
*2018 թվականի դեկտեմբերի 26-ի դրությամբ*

## Ծանոթագրություններ

## Արտաքին հղումներ
* Կունյայի պաշտոնական Ինստագրամի էջը
* Կունյան transfermarkt-ում
* Կունյան soccerbase.com-ում
* Կունյան WhoScored.com կայքում
* Կունյան ՌԲ Լայպցիգի պաշտոնական կայքում
* Կունյան ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Ատլետիկո Մադրիդի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կուրիտիբայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:ՌԲ Լայպցիգի ֆուտբոլիստներ
Կատեգորիա:Սյոնի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Հովտաշուշաններ (Ֆաբերժեի ձու)

**«Հովտաշուշաններ»** (), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1898 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային։

Այսօր «Հովտաշուշաններ» կայսերական ոսկերչական ձուն պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան)։

## Դիզայն
«Հովտաշուշաններ» ոսկերչական ձուն պատրաստված է մոդեռն ոճով։ Բուն ձուն պատրաստված է կիսաթափանցիկ վարդագույն էմալով՝ գիլյոշինային մակերևույթով։ Գոտևորված է օղակաձև ադամանդակուռ շերտագծերով։ Ձուն տեղադրված է ոսկյա չորս ոտքերի վրա։ Ոտքերի վրա նույնպես ադամանդներ կան։ Ոսկերչական ձուն ամբողջովին պատված է կանաչ էմալով, ոսկով և մարգարիտներով պատրաստված հովտաշուշաններով։ Այդ ծաղիկները Ալեքսանդրայի ամենասիրելի ծաղիկներ են եղել և խորհրդանշում են մաքրությունը, երիտասարդությունն ու անմեղությունը։ Ծաղկաթերթիկներին ադամանդներ են տեղադրված, որոնք ցողի տեսք տալու համար են արվել։ Գագաթը պսակված է կայսերական ադամանդակուռ թագի  կրկնօրինակով, որի ամանածայրին տեղադրված է սուտակ։

## Անակնկալ
«Հովտաշուշաններ» ոսկերչական ձվի կողքին տեղադրված հատուկ մեծ մարգարիտը պտտելիս գագաթային մասից, որտեղ կայսերական ադամանդակուռ թագն է, դուրս է գալիս երեք մեդալիոն։ Ամենաբարձր մեդալիոնի վրա Նիկոլայ II-ի մանրանկարն է, իսկ մյուս երկուսը կայսեր ավագ դուստրերի՝ Օլգայի և Տատյանայի նկարներ են։

## Պատմություն
Նիկոլայ II կայսրը ձուն կնոջը՝ Ալեքսանդրա Ֆեոդորովնային նվիրել 1898 թվականի Զատկի տոնին։ Ձվի գինն արժեցել է 6700 ռուբլի։

1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։

1927 թվականին ձուն վաճառում են Էմանուել Սնոումանին։ 1935-ից 1948 թվականներն ընկած ժամանակահատվածում «Հովտաշուշաններ» ոսկերչական ձուն պատկանել է Չարլզ Փարսոնսին, իսկ հետո կրկին հայտնվել Սնոումանի մոտ։ 1978 թվականին ձուն ձեռք է բերում Ֆորբսը։ 2004 թվականին Նյու Յորքի Սոթբիս աճուրդի տունը ձուն վաճառում է Վիկտոր Վեկսելբերգին։ Այսօր էլ այն պատկանում է Վեկսելբերգի ֆոնդին և մշտական ցուցադրության մեջ է Ֆաբերժեի թանգարանում։

## Տես նաև
* Ֆաբերժեի ձվեր

## Ծանոթագրություններ

## Արտաքին հղումներ
* На сайте музея 
* http://www.rusempire.ru/faberzhe/yaytso-landyshi.html
* https://web.archive.org/web/20120524055905/http://www.mieks.com/faberge-en/1898-2-Lilies-of-the-Valley-Egg.htm
* http://faberge.ho.ua/jajco_lilija_doliny_1898.html

Կատեգորիա:1898 աշխատություններ
Կատեգորիա:Ոսկերչություն
Կատեգորիա:Ռուսաստանի պատմություն
Կատեգորիա:Վեկսելբերգի հավաքածու
Կատեգորիա:Ֆաբերժե
Կատեգորիա:Ֆաբերժեի ձվեր
Լոս Անջելես Չարջերս

**«Լոս Անջելես Չարջերս»** (), Լոս Անջելես քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում։ Ակումբը հիմնադրվել է 1960 թվականին։ 1961 թվականից 2016 թվականը ընկած ժամանահավածում հանդիպումները հյուրընկալել է Սան Դիեգոյում։

## Ծանոթագրություններ

## Արտաքին հղումներ
* Պաշտոնական կայք
* Էջը NFL.com կայքում

Կատեգորիա:Ֆուտբոլի ազգային լիգայի ակումբներ
Արա Գուրզադյան

**Արա Սարգսի Գուրզադյան** (), հայ նկարիչ, մշակութաբան, փիլիսոփա, «Ռուբիկոն» գեղարվեստական-մշակութաբանական հանդեսի գլխավոր խմբագիր։

Ճարտարապետ Սարգիս Գուրզադյանի որդին։

## Կենսագրություն
Արա Գուրզադյանը ծնվել է 1953 թվականին, Երևան քաղաքում։ 1970 թվականին ավարտել է ֆիզիկոմաթեմատիկական թեքումով դպրոց և ընդունվել Երևանի պետական համալսարանի ֆիզիկայի ֆակուլտետը։ 1975 թվականին ավարտել է համալսարանն ու ստացել ֆիզիկոս-տեսաբանի որակավորում։ Որպես գիտաշխատող մի քանի տարի աշխատել է տարբեր գիտահետազոտական ինստիտուտներում։ 1982-2003 թվականներին դասավանդել է կերպարվեստ և գրաֆիկա Հենրիկ Իգիթյանի անվան Գեղագիտության ազգային կենտրոնում։ Եղել է նույն կենտրոնի և Հայկական բաց համալսարանի կողմից համատեղ հիմնադրված Կերպարվեստի ֆակուլտետի դեկանը, դասավանդել է Արվեստի պատմություն, Կրոնի պատմություն, Կերպարվեստ և Մշակութաբանություն։

1992-1997 թվականներին ապրել և աշխատել է Գերմանիայում։ Անհատական ցուցահանդեսներ է ունեցել Գերմանիայում և Հայաստանում։

Եղել է «Ռուբիկոն» գեղարվեստական-մշակութային եռամսյա հանդեսի համահիմնադիր և գլխավոր խմբագիր։ Թարգմանությունների հեղինակ և համահեղինակ է, բազմաթիվ հոդվածների հեղինակ և գրքերի խմբագիր է։

2002 թվականին պարգևատրվել է Հայաստանի մշակույթի նախարարության Ոսկե մեդալով՝ մշակութային կյանքի զարգացման և մշակույթի ոլորտում մեծ նվաճումների և ներդրման համար։

Արա Գուրզադյանի աշխատանքները գտնվում են Երևանի ժամանակակից արվեստի թանգարանում, Երևանի «Ակադեմիա պատկերասրահում»։ Ունի բազմաթիվ գործեր մասնավոր հավաքածուներում Հայաստանում և արտասահմանում։

Մահացել է 2003 թվականի դեկտեմբերի 1-ին։

## Ընտանիք
Աղջիկը՝ Մարիամ Գուրզադյանը գերմանական լեզուների մասնագետ է։

## Անհատական ցուցահանդեսներ
*Կասել, Ֆրայբուրգ, Շտուտգարտ (1992-1997)
* «Ակադեմիա պատկերասրահ» (Երևան, 2001)
* Ցուցահանդես՝ նվիրված «Ակադեմիա պատկերասրահի» 50 ամյակին (2004)
* «Հայացք հայացքի ետևում», «Ակադեմիա պատկերասրահ» (2004)

## Թարգմանություններ
*Ռուդոլֆ Շտայները և նրա «Ազատության փիլիսոփայությունը»
*Վասիլի Կանդինսկի «Հոգևորն արվեստում», (համահեղինակ)

## Ծանոթագրություններ

## Արտաքին հղումներ
*Արա Գուրզադյան 

Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ նկարիչներ
Կատեգորիա:Հայ խմբագիրներ
Կատեգորիա:Հայ մշակութաբաններ
Կատեգորիա:Հայ փիլիսոփաներ
Ժորժ Արծրունի

**Ժորժ Արծրունի** (, որոշ աղբյուրներում՝ George Artsrouni, ), ֆրանսահայ ինժեներ, գյուտարար։ Պատմությանը հայտնի ամենահին մեքենայական թարգմանության սարքերից մեկի հեղինակն է։ Կրթություն է ստացել Սանկտ Պետերբուրգում։ 1922 թվականից հաստատվել է Ֆրանսիայում։

Արծրունին իր առաջին սարքը ստեղծել է հավանաբար 1932 թվականին և պատենտավորել է 1933 թվականի հուլիսի 22-ին՝ «Մեխանիկական ուղեղ» (*cerveau mécanique*) անվամբ։ Նույն տարի սկսել է կառուցել երկրորդ մեքենան, որը 1937 թվականին Փարիզի մեծ ցուցահանդեսի ժամանակ «Մեխանագրաֆիայի» բաժնում արժանացել է գլխավոր մրցանակի (*diplôme de grand prix*)։ Արծրունու մահից հետո, սարքը ձեռք է բերվել և միչև հիմա պահպանվում է Փարիզի Արվեստների և Արհեստների թանգարանի կողմից։

Արծրունու թարգմանչական մեքենան մեխանիկական (ոչ էլեկտրոնային) սարք էր, որը մուտքային տվյալները ընդունում էր ստեղնաշարի միջոցով, թարգմանում տեքստը բառ առ բառ՝ որոնելով բառերի թարգմանությունները ներկառուցված բառարաններում և թարգմանված տեքստը արտատպում թղթի վրա։ Այն կարող էր թարգմանել չորս լեզուներով։

## Ծանոթագրություններ

## Աղբյուրներ
* Ջոն Հաչինս, «Մեքենայական թարգմանության երկու ռահվիրաները․ Արծրունին և Տրյոնասկին»  (John Hutchins, Two precursors of machine translation: Artsrouni and Trojanskij)։ International Journal of Translation 16(1) Jan-June 2004, 11-31 
* Միքայել Կարբե, «Ֆրանսիական թարգմանիչ սարքը շուտով կլինի երեսուն տարեկան» (Corbé, M., “La machine à traduire française aura bientôt trente ans”)։ Automatisme 5(3), 1960: 87-91 
* Դոմա Մորիս, «Ժորժ Արծրունու թարգմանչական մեքենան» (Daumas Maurice. Les machines à traduire de Georges Artsrouni)։ *Revue d'histoire des sciences et de leurs applications*, tome 18, n°3, 1965. pp.&nbsp;283–302. 

Կատեգորիա:Հայ գյուտարարներ
Կատեգորիա:Ֆրանսիացի գյուտարարներ
Կատեգորիա:Ֆրանսահայ ճարտարագետներ
Մեծխամ

**Մեծխամ**, լեռնագագաթ Հայաստանի Սյունիքի մարզում, Մեղրու լեռնաշղթայի հարավարևելյան հատվածում, Նռնաձոր գյուղից 7 կմ հյուսիս-արևելք։ Բարձրությունը՝ 2179 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Սյունիքի մարզի լեռներ
Մեծկող

**Մեծկող**, լեռնագագաթ Հայաստանի Գեղարքունիքի մարզում, Վարդենիսի լեռնաշղթայի, Մարտունի գետի աջափնյակում, Գեղհովիտ գյուղի հարավարևելյան եզրին։ Բարձրությունը՝ 2272 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Գեղարքունիքի մարզի լեռներ
Բիրգյուն

**Բիրգյուն (**թուրք**․՝ Birgün)**, Թուրքիայում հրատարակվող ձախ ուղղվածությամբ ընդդիմադիր օրաթերթ։ Հիմնադրվել է 2004 թվականի ապրիլի 14-ին։  Որևէ մեդիահոլդինգի կողմից չի հովանավորվում։ Տպագիր թերթի մեկ օրինակը արժեքը 2 լիրա է։ Վեբ-կայքը անդամավճար չի պահանջում։

Թերթը պատկանում է «Բիրգյուն» հրատարակչական ընկերությանը (Birgün Yayıncılık ve İletişim Ticaret AŞ)։ Թերթի գլխավոր խմբագիրն է Բերքանթ Գյուլթեքինը, իսկ վեբ-կայքի պատասխանատուն՝ Հաքան Դեմիրը։ Թերթի հայտնի խմբագիրներից են Բարըշ Ինջեն, Իբրահիմ Վարլըն։

Ըստ 2018 թվականի սեպտեմբեր ամսվա տվյալների, «Բիրգյուն» օրաթերթի վաճառքը կազմել է 7.540, իսկ 2017  թվականի սեպտեմբերին վաճառքը կազմել է 11.259 օրինակ։

Թերթի վեբ-կայքում հրապարակվում են քաղաքական, մշակութային, տնտեսական, կրթական, առողջապահական ոլորտի հոդվածներ։ Թերթը ակտիվ է նաև Twittter սոցիալական ցանցում։ Վեբ-կայքն ունի նաև անգլերեն նյութերով բաժին (Birgün Daily), ինչպես նաև «Birgün Tv», որտեղ տեղադրվում է տարբեր բնույթի քննարկումներ՝ տեսանյութերի տեսքով։

2013 թվականի դեկտեմբերին Ստամբուլի Գեզի այգու կառուցապատման դեմ բողոքի ժամանակ «Բիրգյուն» օրաթերթը աչքի ընկավ դեպքի հետ կապված համարձակ հոդվածներով և վերնագրերով, ինչպես նաև Twittter սոցիալական ցանցում իր համարձակ գրառումներով։ «Բիրգյուն» օրաթերթի 2012 թվականի նոյեմբերի 26-ի համարում տեղադրել է Էրդողանի աչքերը սև ժապավենով փակված նկարը, իսկ ժապավենի վրա գրված էր լրագրողներ Բանու Գյուվենի, Էջե Թեմելքուրանի, Ահմեդ Շըքի, Էրթուղրուլ Մավիօղլուի, Նուրայ Մերթի անունները։ Նույն այս լրագրողները քննադատել են թերթին նման հոդված տպագրելու համար, նշելով որ նրանց նպատակը աչքերը բացելն է և ոչ թե փակելը։ Իսկ Էրդողանը որպես իր իրավունքների խախտում, թերթին դատի է տվել և պահանջել 100 հզ. թուրքական լիրա։ Թերթը, ըստ դատավարության արդյունքի, պարտավորվել է Էրդողանին վճարել 10 հզ. թուրքական լիրա։ Այս դատավարության ընթացքում բազմաթիվ լրագրողներ կանգնել են «Բիրգյուն» օրաթերթի կողքին։ Էրդողանի նպատակը թերթին վնաս հասցնելն էր, ինչի արդյունքում թերթը կփակվեր, քանի որ «Բիրգյուն» օրաթերթը չի հովանավորվում որևէ մեդիահոլդինգի կողմից։

2015 թվականի փետրվարի 17-ին «Բիրգյուն» օրաթերթը հրատարակել է «Մարդասպան և գող Էրդողան» հոդվածը, ինչի արդյունքում խմբագիր Բարըշ Ինջեն, Բերքանթ Գյուլթեքինը և Ջան Ուղուրը դատապարտվել են 11 ամիս 20 օր ազատազրկման։

2017 թվականի օգոստոսի 16-ին գյուլենական լինելու կասկածանքով ձերբակալվել է «Բիրգյուն» օրաթերթի խմբագիր Բուրաք Էքիջին։ Էքիջիի մոտ հայտնաբերվել է գյուլենականների միջև հաղորդակցության ծրագիր հանդիսացող ByLock հավելվածը։ 2018 թվականին Դատարանի որոշմամբ Էքինջին դատապարտվել է 6 տարի 3 ամիս ազատազրկման։

## Ծանոթագրություններ

Կատեգորիա:Թուրքիայի օրաթերթեր
Կատեգորիա:Թուրքիայում հրատարակվող օրաթերթեր
Կատեգորիա:Թուրքալեզու թերթեր
Կատեգորիա:Ստամբուլում հրապարակվող թերթեր
Մեծլանջ (լեռ, Շիրակ)

**Մեծլանջ**, լեռ Հայաստանի Շիրակի մարզում, Շիրակի սարահարթում, Բագրավան գյուղից 2 կմ արևմուտք։ Բարձրությունը՝ 1503 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Շիրակի մարզի լեռներ
Մեծմատ

**Մեծմատ**, լեռնագագաթ Հայաստանի Լոռու մարզում, Գոգարանի լեռնաշղթայի հարավային լանջին, Չիչկան գետի ձախափնյակում, Գոգարան գյուղից 2 կմ հյուսիս-արևմուտք։ Բարձրությունը՝ 2200 մետր։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Լոռու մարզի լեռներ
Նիսիկի-է

thumb|«Կայսերն ընտանիքի հետ վայելում է խաղաղության պահը», Յասուձի Ինոե, 1887 թ.
**Նիսիկի-է** (, «դիպակե նկարներ», հայտնի է նաև որպես էդո-է), ճապոնական արվեստի ուկիյո-է ժանր, որն իրենից ներկայացնում է  բազերանգ պատկերների փայտափորագրություն։ Նիսիկի-է տեխնոլոգիան հայտնագործվել է 1760-ական թվականներին և մասսայականություն է ձեռք բերել նկարիչ Սուձուկի Հարունոբուի շնորհիվ, որը ստեղծել է նիսիկի-է տեխնիկայով բազմաթիվ աշխատանքներ 1765 թվականից հետո։

մինի|«Ճապոնացի ռազմական սպաները քննարկում են մարտավարությունը», Միձունո Տոսիկատա

Մինչև  նիսիկի-է տեխնոլոգիայի հայտնագործումը ուկիյո-է ժանրի բազմաթիվ աշխատանքներ տպագրվել են սև-սպիտակ տարբերակով, այնուհետև նկարազարդվել ձեռքով։ Նիսիկի-է-ի երևան գալով փորագրությունները դարձան ավելի իրատեսական և արտահայտիչ։ Նիսիկի-է-ի համար օգտագործվում էին ջրային և բուսական հիմքով ներկանյութեր, որը հնարավորություն էր տալիս ստեղծել տարբեր բազմաթիվ երանգներ։    Դրա շնորհիվ նկարիչները կարողանում էին պատկերել տարբեր նրբերանգներ և նուրբ գունային անցումներ, օրինակ արտացոլումը ջրում կամ հայելում, թափանցիկ գործվածքի տակ թաքցված առարկաների պատկերումը։  Նիսիկի-է-ի ստեղծման համար յուրաքանչյուր գույնի համար ստեղծվում է փայտի առանձին հատված, այնուհետև այն օգտագործվում է որպես դրոշմ։ Կինրոկու ազգանունով փորագրողը համարվում է ծաղիկների առանձին տեսակների պատկերման համար օգտագործվող բազմաթիվ գույների համադրման տեխնոլոգիայի հայտնագործողը։  Նիսիկի-է տեխնիկայով առաջին աշխատանքները դարձան Էդոյի հարուստ արիստոկրատների խմբի կողմից պատվիրված օրացույցները։ Այս ոճը և  տեխնիկան երբեմն անվանում են նաև Էդո-է () ի պատիվ Էդո քաղաքի։ Ուկիյո-է-ի վարպետներ Կացուշիքա Հոքուսայի և Ուտագավա Հիրոշիգեի ժամանակ  դրոշմվածքների ստեղծման համար օգտագործվում էր շուրջ 20 տարբեր գույներ։ Նկարիչները փորձում էին միմյանց գերազանցել ոչ միայն գույներին տիրապետելու, այլև կատարյալ կոմպոզիցիաների ստեղծման գործում։

Մեյձիի ժամանակաշրջանում նիսիկի-է տեխնիկայով աշխատանքներ էին կատարվում նորաձևության ուղղությունների, այլ երկրներից բերված ապրանքների, իրադարձությունների և այլ թեմաներով ստեղծագործությունների նկարազարդումների համար։ Այդ ժամանակ մեծ կիրառություն ուներ թերթային նիսիկի-է  ( սիմբուն նիսիկի-է) ոճը։ Նկարիչ- փորագրիչները նկարազարդումներ էին կատարում Տոկիո Նիթինիթի Սիմբուն կամ Յուբին Հոթի Սիմբուն թերթերի հոդվածների համար։

Փայտափորագրական նկարազարդումները մեծ պահանջարկ ունեին առաջին ճապոնա-չինական պատերազմի տարիներին (1894-1895), պատերազմի  9 ամիսների ընթացքում ստեղծվեցին շուրջ 3 հազար փորագրություններ։ Այս նկարազարդումներում հիմնականում գովաբանում էին ճապոնական բանակին և նվաստացնում չինական զորքերին։ Վառ գույները, հրապուրիչ սյուժեները և կատարման մատչելիությունը նիսիկի-է-ին դարձնում էին այլընտրանքային մրցակից այդ ժամանակներում նոր ի հայտ եկող սև և սպիտակ լուսանկարչության համար։

## Գրականություն
* Forbes, Andrew ; Henley, David (2012). *Suzuki Harunobu: 100 Beauties*. Chiang Mai: Cognoscenti Books. ASIN: B00AC2NB8Y
* Munsterberg, Hugo (1957). "The Arts of Japan: An Illustrated History." Tokyo: Charles E. Tuttle Company.
* Paine, Robert Treat and Alexander Soper (1955). "The Art and Architecture of Japan." New Haven: Yale University Press.

## Ծանոթագրություններ

Կատեգորիա:Ճապոնիայի կերպարվեստ
Ensonhaber.com

**Ensonhaber․com**, թուրքական լրատվական կայք, որը 2006 թվականին հիմնադրել է տնտեսագետ Սերքան Քալեմջիլերը։ Վերջինս 2000-ական թվականների սկզբից ի վեր առցանց ոլորտում է և բավականաչափ մեծ թվով դոմեյնների սեփականատեր է։ Ensonhaber․com լրատվական կայքի հիմնադրումից հետո, Քալեմջիլերը այնտեղ ներառեց արդեն իսկ գոյություն ունեցող իր մի շարք կայքեր՝ ներկայացնելով դրանք որպես նորաստեղծ լրատվական կայքի առանձին բաժիններ։ Ներկայումս կայքի գլխավոր խմբագիրն է Ալփեր Բյույուքդերեն։ Կայքի կարգախոսն է․ «Ոչ թե կողմնակալ ենք, այլ լրատու»։

## Կայքի կառուցվածքը
Կայքը բաղկացած է տարբեր բաժիններից, որոնք վերաբերում են սպորտին, առողջապահությանը, ավտոմեքենաներին և այլն։ 2019 թվականին Թուրքիայում կայանալիք Տեղական ինքնակառավարման մարմինների ընտրությունների կապակցությամբ կայքում բացվել է նաև «Ընտրություններ 2019» բաժինը, որտեղ տեղ են գտնում ՏԻՄ ընտրություններին վերաբերող նորությունները։ «Գիրք» խորագրի ներքո ներկայացվում են թուրք և համաշխարհային հեղինակների կենսագրություններից պատառիկներ, մեջբերումներ տարբեր գրքերից, գրականագիտական վերլուծություններ և այլն։

Պարբերաբար տեղադրվում են շաբաթվա ամենավաճառված գրքերի և նոր լույս տեսած գրքերի ցանկերը։ Բաժնում հաճախ տեղ են գտնում նաև մանկական գրականության վերաբերյալ տարաբնույթ նորություններ։ «Կենսագրություն» խորագրով էջում տեղադրվում են անվանի մշակութային, քաղաքական գործիչների կյանքին և գործունեությանը վերաբերող մանրամասներ, այդ թվում նախագահ Ռեջեփ Թայիփ Էրդողանի, լուսանկարիչ Արա Գյուլերի, երգիչ Հայկո Ջեփկինի, ինչպես նաև Մեվլանա Ջելալէդդին Ռումիի և շատ այլ թուրք ու համաշխարհային գործիչների մասին։

Կայքի «Պատմություն» բաժնում ներկայացվում են պատմական տարբեր իրադարձությունների վերաբերյալ տվյալներ, հետաքրքիր փաստեր։ Կայքում իր տեղն է գտել նաև «Ճանապարհորդություն» անունը կրող էջը, որը ներկայացնում է աշխարհի տարբեր երկրների տերսարժան վայրերի մասին տեղեկություններ, զբոսաշրջային ոլորտի նորություններ։ Առավել ոչ մասշտաբային իրադարձությունների մասին լուրերը կայքում տեղ են գտնում առանձին «Երրորդ էջ» անվանումը կրող բաժնում։

Ensonhaber.com կայքն ունի նաև «Ուղիղ եթեր» խորագիրը կրող բաժին։ Այս բաժնում ներկայացված են HD որակով հեռարձակվող հեռուստատեսություններից ուղիղ եթերներ։ Առկա են TRT Haber, TGRT Haber, Habertürk, Bloomberg HT, Show TV, Beyaz TV, Bengü Türk, TV Net և այլ հեռուստաալիքների, ինչպես նաև կրոնական երկու ալիքների՝ Al Sunnah TV-ի և Kabe TV-ի ուղիղ եթերները։ Հատկանշական է, որ կայքում կա առանձին բաժին, որ ներկայացնում է ամենօրյա հինգանգամյա նամազի ժամերը՝ Թուրքիայի բոլոր քաղաքներում։ Կայքում նորությունները ներկայացվում են միայն թուրքերենով։

## Ծանոթագրություններ

Կատեգորիա:Թուրքալեզու կայքեր
Բուբակարի Սումարե

**Բուբակարի Սումարե** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Լիլի կազմում։ Խաղում է հենակետային կիսապաշտպանի դիրքում։

## Ակումբային կարիերա
### Լիլ
Սումարեն Պարի Սեն-Ժերմենի ակադեմիայի սան է։ 2017 թվականի հուլիսի 12-ին նա անվճար տրանսֆերով միացավ Լիլին։ Իր պրոֆեսիոնալ դեբյուտը նշեց հոկտեմբերի 25-ին՝ փոխարինելով Յասին Բենզիային Ֆրանսիայի լիգայի գավաթի Վալենսյենի դեմ խաղում։ Առաջին հանդիպումը Լիգա 1-ում անցկացրեց նոյեմբերի 5-ին՝ փոխարինման մտնելով Մեցի դեմ խաղում։

## Միջազգային կարիերա
Սումարեն իրավասու է ներկայացնել Ֆրանսիան և Սենեգալը միջազգային ասպարեզում և հանդես է եկել Ֆրանսիայի տարբեր տարիքային երիտասարդական հավաքականներում։ 2018 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում և գոլային փոխանցման հեղինակ դառնալով Ուկրաինայի դեմ խաղում։ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իտալիային։

## Կարիերայի վիճակագրություն
### Ակումբային վիճակագրություն
*2018 թվականի դեկտեմբերի 27-ի դրությամբ*

## Ծանոթագրություններ

## Արտաքին հղումներ
* Սումարեն transfermarkt-ում
* Սումարեն soccerbase.com-ում
* Սումարեն WhoScored.com կայքում
* Սումարեն Լիլի պաշտոնական կայքում 
* Սումարեն Լիգա 1-ի պաշտոնական կայքում 
* Սումարեն ՈՒԵՖԱ-ի պաշտոնական կայքում
* Սումարեն Ֆրանսիայի ֆուտբոլի ֆեդերացիայի կայքում 

Կատեգորիա:Անգլիայի լեգեոներ ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փարիզի ֆուտբոլիստներ
Կատեգորիա:Ֆրանսիացի ֆուտբոլիստներ
Տուղտավարդ Սոֆիայի

**Տուղտավարդ Սոֆիայի** (), փիփերթազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
30-100 սմ բարձրությամբ, ծածկված ցրված մանր աստղաձև մազիկներով բազմամյա, գեղազարդային խոտաբույս է։ Տերևները կլորավուն են, 5 թեթևակի հատված բլթակներով, երկու կողմից միագույն։ Ծաղիկները մեծ են, հնգատիպ սպիտակ պսակաթերթերով։ 7-10 մմ երկարությամբ, 2 անգամ բաժակից կարճ ենթաբաժակը եռանկյուն թերթերով է։ Պտուղը տրոհվող է, կազմված բազմաթիվ միասերմ մերկարպիումներից։ Սերմերը երիկամաձև են, եզրից թևավոր։

## Տարածվածություն
Հանդիպում է Շիրակի (Թալին, Պեմզաշեն, Բագրավան, Մաստարա, Մարալիկ, Քարակերտ, Թաթուլ, լեռնագագաթ՝ Արտենի) և Երևանի (Հրազդան գետի ափ) ֆլորիստիկական շրջաններում։ Ընդհանուր արեալը ընդգրկում է Հարավարևմտյան Անդրկովկասը, Հյուսիսարևելյան Անատոլիան (Սուրմալու, Կարակալա)։

## Էկոլոգիա
Աճում է միջին լեռնային գոտու` ծովի մակարդակից 1300-1800 մ բարձրությունների վրա, լեռնային տափաստաններում, չոր քարքարոտ տեղերում, ժայռերի միջև։ Ծաղկում է հունիս-օգոստոս ամիսներին, պտղաբերում՝ հուլիս-սեպտեմբերին։

## Պահպանություն
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Կապված աճելավայրերի պայմանների փոփոխության հետ տեսակին սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Փիփերթազգիներ
Կատեգորիա:Ծածկասերմեր
Կատեգորիա:Բազմամյա բույսեր
Կատեգորիա:Դեկորատիվ բույսեր
Կատեգորիա:ՀՀ Կարմիր գրքում գրանցված բույսեր
Ես սիրում եմ Նոր տարին

**«Ես սիրում եմ Նոր տարին»** (, ), 2013 թվականի հնդկական մելոդրամա, խորհրդային «Ճակատագրի հեգնանք, կամ բաղնիքդ անուշ» (1975) ֆիլմի չհեղինակազորված ռեմեյքը։ Հնդկաստանում ֆիլմի պրեմիերան կայացել է 2015 թվականի հուլիսի 10-ին։ Ֆիլմում հնչում են հնդկական կինոյի համար բնութագրական բազմաթիվ երգեր։ Նկարահանումներն անցկացվել են Նյու Յորքում, Մումբայում և Բանգկոկում։

Ֆիլմի անգլերեն վերնագրում առկա է NY հապավումը («Я люблю NY»), որը կարող է նշանակել ինչպես Նոր տարի (New Year), այնպես էլ Նյու Յորք (New York), որտեղ ծավալվում են ֆիլմի գործողությունները։

## Սյուժե
Ռանդիր Սինգհը, որ արտագաղթել է Հնդկաստանից, Չիկագոյում աշխատում է բանկային ոլորտում և նվիրված աշխատող է։ Նա արդեն 40 տարեկան է, սակայն դեռևս չի ամուսնացել, որովհետև ամաչկոտ է կանանց հետ շփման մեջ։ Նոր տարվա նախօրեին նա վերջապես հաղթահարում է երկչոտությունն ու որոշում Ամանորը դիմավորել իր ընկերուհու՝ Ռիայի հետ  իր բնակարանում, որտեղ պատրաստվում է առաջարկություն անել նրան։ Տիկուն, որ 26-ամյա ուսուցչուհի է Նյու Յորքից, պատրաստվում է Ամանորը տոնել իր փեսացուի՝ Իշանի հետ։ Շոգեբաղնիքում ընկերների հետ շքեղ գինարբուքից հետո Ռանդիրը հայտնվում է ինքնաթիռում, թռչում Նյու Յորք և ընկնում Տիկուի բնակարան։ Նրա բանալին բացում է այն բնակարանի դուռը, որտեղ ամեն ինչ հենց այնպիսին է, ինչպես իր բնակարանում։ Այդպես բանկային ոլորտի աշխատողը հյուրընկալվում է ուսուցչուհուն, ծանոթանում նրա խանդոտ փեսացուի, գործընկերների ու ընկերուհու հետ։ Մի շարք անհեթեթ ու զվարճալի դեպքերից հետո Ռանդիրն ու Տիկուն բաժանվում են։ Ռանդիրը վերադառնում է աշխատանքի, սակայն չի կարողանում մոռանալ նրան, ում հետ ծանոթացել էր Նյու Յորքում։

## Բնօրինակի ստեղծող անձնակազմի վերաբերմունք
Ֆիլմի տիտրերում հիշատակված չեն խորհրդային բնօրինակի հեղինակները։ Խորհրդային ֆիլմի ռեժիսոր և սցենարի հեղինակ Էլդար Ռյազանովը, ըստ իր օգնականի խոսքերի, ոչինչ չի իմացել հնդկական ռեմեյքի մասին և ոչ մի կապ չունի դրա հետ։

## Դերերում
* Սաննի Դեոլ – *Ռանդիր*
* Կանգանա Ռանաուտ – *Տիկու*
* Պրեմ Չոպրա – *Սինգհ Դհոդի, Ռանդիրի հայրը*
* Նավին Չոուդհարի – *Իշան*
* Տանիշտհա Չաթերջի – *Ռիա*
* Ռիմա Լագու
* Մայա Ալագհ
* Մանոջ Ջոշի
* Ջինեթ Մուհի
* Վիրագ Միշրա

## Ծանոթագրություններ

## Արտաքին հղումներ
* 
* «Ես սիրում եմ Նոր տարին» ֆիլմը bollywoodhungama.com կայքում

Կատեգորիա:2010-ականների հինդի ֆիլմեր
Կատեգորիա:2010-ականների հնդկական ֆիլմեր
Կատեգորիա:2013 ֆիլմեր
Կատեգորիա:2015 ֆիլմեր
Կատեգորիա:Ամանորյա ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Չիկագոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Էլկան ու աստղային փոստատարը

**«Էլկան ու աստղային փոստատարը»** (), ռուսական ամանորյա մուլտֆիլմ՝ ստեղծված «Тема» ստուդիայի և «Элизиум» ընկերության կողմից 2004 թվականին։ «Էլկա» մուլտֆիլմի պրիքվելն է։

## Սյուժե
Արկտիկայի ձյուների մեջ կանգնած է Ձմեռ պապի տունը։ Աստղային փոստատարը գալիս է ու արթնացնում Ձմեռ պապին, որը ննջել էր, քանի դեռ երեխաների համար նախատեսված նվերները տեղավորվում էին պարկում։ Երբ նվերների պարկերը տեղավորվում են սահնակի վրա, որոնց լծված էին եղջերուները, Ձմեռ պապը ճանապարհ է ընկնում։ Շրջադարձի ժամանակ պարկերից մեկը դուրս է թռչում ու ընկնում սպիտակ արջերի ձյունե տան մոտ։ Այնտեղ ապրում էր արջուկ Էլկան իր մոր, պապի ու տատի հետ։ Առավոտյան նվերներով պարկը գտնում է որորն ու սկսում նրանում փնտրել իր համար արժեքավոր ինչ-որ իր։ Էլկան նրանից վերցնում է պարկը՝ որոշելով այն վերադարձնել տիրոջը։ Այդ ժամանակ Էլկայի հարազատները քննարկում են, թե ինչ և ինչպես նվիրեն նրան Ամանորին։ Էլկան ծանոթանում է Աստղային փոստատարի հետ, որը փնտրում էր կորած պարկը, վերադարձնում է նվերները և պատմում, որ իր երազանքն է ընկեր ունենալ։ Աստղային փոտատարը նրան խորհուրդ է տալիս նամակ գրել, որն ինքը կհասցնի երեխաներին։ Էլկան նամակում գրում է, որ ուզում է ընկերություն անել։ Փոստատարը թռչում է։ Շուտով տեղի փոստատարը գալիս է փոստի մեքենայով, և ԷԼկան իր պապի հետ նստում է կարդալու երեխաների ուղարկածը նամակը։ Իսկ Ձմեռ պապն Էլկային նվիրում է չմուշկներ ու հոկեյի մական։

## Ստեղծողներ
*Գաղափարի հեղինակներ՝ Վլադիմիր Սակով, Ալեքսանդր Լուկյանչիկով
*Սցենարի հեղինակ – Վլադիմիր Սակով
*Ռեժիսոր – Վասիկո Բեդովիլի
*Բեմադրող նկարիչներ՝ Ալեքսանդր Լուկյանչիկով, Վիկտորյա Կոլեգաևա
*Կոմպոզիտոր – Իվան Բուրլաչկո Եվգենյա Տեջետովայի մասնակցությամբ
* Հնչյունային ռեժիսոր՝ Վլադիմիր Օրյոլ
* Մուլտիպլիկատորներ՝ Յուրի Բուտիրին, Վասիլի Շևչենկո, Վլադիմիր Զախարով, Օլեգ Խրուշկով, Օ. Կրեպս, Տատյանա Պլոտնիկովա, Ա. Պոդկոլզին, Մարիա Նիկուլինա, Ալեքսեյ Շտիխին, Մարինա Տյաբուտ, Վ. Ուլիտին, Անդրեյ Պարիգին
* Մոնտաժող՝ Կիրիլ Կարկուզակի Кирилл Каркузаки
* Հատուկ էֆեկտներ՝ Վ. Կուդրյավցև, Կիրիլ Կարկուզակի, Ն. Սկորոսպելկին
* Հնչյունային օպերատորներ՝ Ա. Սամոխին, Վադիմ Կրուգլով
* Երաժշտության կատարող՝ «Залив Кита»
* Էլկայի երգի երաժշտության հեղինակ՝ Վ. Բուրլաչկո, տեքստի հեղինակ՝ Վ. Սակով, կատարում է՝ Լ. Բրոխման
* Գործադիր պրոդյուսեր – Վլադիմիր Սակով
* Գլխավոր պրոդյուսեր – Միխայիլ Էնտին

## Դերերը հնչյունավորել են
* Լարիսա Բրոխման – *Էլկա*
* Ալեքսանդր Պոժարով – *Ունկա, Էլկայի պապը*
* Ելենա Գաբեց – *Որոր*
* Լյուդմիլա Դրեբնյովա – *Էլկայի տատը*
* Դարյա Բելոուսովա – *Էլկայի մայրը*
* Օլգա Շորոխովա – *Աստղային փոստատար*
* Ա. Վոլոգդին – *փոստատար*
* Ա. Կարինսկի – *Ձմեռ պապ*

## Մրցանակներ
*2006 — Վիզուալ արվեստների համառուսաստանյան փառատոն «Орлёнок» մանկական կենտրոնում, գրան պրի «Մանկական հերոսի ռուսական անիմացիոն նոր կերպարի մշակման համար»,
*2006 —  Մանկական անիմացիոն կինոյի «Ոսկե ձկնիկ» 11-րդ միջազգային փառատոն, «Մանկական անիմացիոն կինոյի լավագույն կերպարի համար» մրցանակը շնորհվել է Էլկային։

## Ծանոթագրություններ

## Աղբյուրներ
*Бородин Георгий: «Новогодняя анимация» 2007
*Бородин Георгий: Образ Деда Мороза в российской анимации 2007
* 

## Արտաքին հղումներ
*
*Էլկան ու աստղային փոստատարը — youtube

Կատեգորիա:Ռուսական մուլտֆիլմեր
Կատեգորիա:Ամանորյա մուլտֆիլմեր
Կատեգորիա:2004 մուլտֆիլմեր
Կատեգորիա:Մուլտֆիլմեր արջերի մասին
Քրիստոնեական-դեմոկրատական միություն (Գերմանիա)

**Քրիստոնեական-դեմոկրատական միություն,** (գերմ. *Christlich Demokratische Union Deutschlands* (*CDU*)) կուսակցություն է Գերմանիայում հիմնադրված 1945 թվականի հունիսի 26-ին։

## Պատմություն
Երկրորդ համաշխարհային պատերազմի վերջում նացիստական բռնապետության փլուզումից անմիջապես հետո Գերմանիայում նոր քաղաքական կարգի անհրաժեշտությունը առաջնային էր համարվում։ Գերմանիայում սկսվում են հանդիպումներ, որոնք քրիստոնյա-դեմոկրատական կուսակցության ստեղծման մտադրություններ ունեին։ ՔԴՄ-ն հիմնադրվել է 1945 թ. հունիսի 26-ին Բեռլինում։

## ՔԴՄ նախագահները

## Ընտրությունների արդյունքներ
### Ֆեդերալ Խորհրդարան (Բունդեսթագ)

### Եվրախորհրդարան

## Ծանոթագրություններ


## Արտաքին հղումներ
* Քրիստոնեական-դեմոկրատական միության պաշտոնական կայքէջ

Կատեգորիա:Գերմանիայի քրիստոնեական-դեմոկրատական միության անդամներ